ອິສຣາແອລ ຍິງ ເຮືອບິນຊີເຣຍຕົກ ທີ່ເຂດພູພຽງ ໂກລັນ (ວິດີໂອ)
ກອງທັບ​ອິສຣາແອລ ກ່າວ​ວ່າ ຕົນ​ໄດ້​ຍິງ​ລູກ​ສອນ​ໄຟ​ Patriot ແຕ່ພາກພື້ນດິນ​ ໄປ​ໃສ່​ເຮື​ອບິນ​ລົບອາຍ ພົ່ນ ໃນ​ວັນ​ອັງຄານມື້ນີ້.
ກອງທັບອິສຣາແອລ ໄດ້ຍິງເຮືອບິນລົບຊິເຣຍຕົກ ຢູ່ເຂດພູ ພຽງ Golan ກອງທັບອິສຣາແອລກ່າວວ່າ ຕົນໄດ້ຍິງລູກສອນໄຟ Patriot ແຕ່ພາກພື້ນດິນໄປໃສ່ເຮືອບິນລົບອາຍພົ່ນໃນວັນອັງຄານມື້ນີ້ ຫລັງຈາກໄດ້ບິນລ່ວງລ້ຳເຂົ້າໄປ ໃນເຂດນ່ານຟ້າຂອງຕົນ ສື່ມວນຊົນຂອງທາງການຊິເຣຍ ໄດ້ອ້າງຄຳເວົ້າ ແຫລ່ງຂ່າວຂອງກອງທັບທີ່ໄດ້ຢຶນຢັນການໂຈມຕີ ໂດຍກ່າວວ່າ ອິສຣາແອລ ໄດ້ປະຕິບັດງານ ໃຫ້ການສະໜັບສະໜູນ ພວກ ຫົວຮຸນແຮງລັດອິສລາມ ແລະກຸ່ມແນວໂຮມ Nusra ຊຶ່ງເປັນເຄື່ອຂ່າຍ al-Qaida ນັ້ນ ກຳລັງຊິເຣັຍ ໄດ້ຕໍ່ສູ້ກັບພວກຫົວຮຸນແຮງຂອງທັງສອງກຸ່ມ ໂດຍສະເພາະ ພວກນັກລົບ ກຸ່ມ Nusra ຢູ່ທີ່ເຂດພູພຽງ Heights ໃນສົງຄາມກາງເມືອງທີ່ກຳລັງດຳເນີນຢູ່ໃນປະ ເທດດັ່ງກ່າວນັ້ນ ການຍິງເຮືອບົນລົບຊີເຣຍ ໃນວັນອັງຄານມື້ນີ້ ມີຂຶ້ນສາມອາທິດຫລັງຈາກອິສຣາແອລ ໄດ້ຍິງເຮືອບິນທີ່ບໍ່ມີຄົນຂັບລຳນຶ່ງຕົກ ທີ່ບິນຜ່ານເຂົ້າໄປໃນເຂດນ່ານຟ້າ ຂອງຕົນ ໃນ ເຂດ Golan